Wie is ons? – myAfrikaans
eBoeke het vinnig die voel-voel begin fase verby gesteek en vandag verkies miljoene lesers eBoeke bo die gedrukte boek. Stap net in Europa en Amerika deur enige aankomssaal of koffiewinkel en sien hoe lesers die nuutste topverkoper roman, tydskrif of self strokiesprente geniet op hul eLeser, Android-toestel, Ipad of slimfoon. As lesers gevra word hoekom hulle digitale teks verkies word die volgende redes opgenoem: bekostigbaarheid, gerief, die draagbaarheid van die e-lees-toestelle en toeganklikheid tot miljoene eBoeke met die druk van ‘n knoppie. Dit is die vrees van menige nuwe skrywer dat hulle nie ‘n uitgewer gaan vind om hul boek uit te gee nie. Wat as die woorde wat die voornemende skrywer in die middel van die nag uitworstel te lig gevind word deur uitgewers. Jacqui Murray skryf dat sy nooit haar eerste soen en eerste afwysbrief sal vergeet nie. Volgens Jacqui is die frustrasie wat skrywers ondervind om hul werk gepubliseer te kry vinnig besig om te verdwyn met die uitgewersbedryf wat so vinnig verander.
Laat asseblief vir ons 'n boodskap.